

**Бөрлі аудандық мәслихатының 2013 жылғы 24 желтоқсандағы № 17-3 "Бөрлі ауданының әлеуметтік көмек көрсету, оның мөлшерлерін белгілеу және мұқтаж азаматтардың жекелеген санаттарының тізбесін айқындау қағидасын бекіту туралы" шешіміне өзгерістер енгізу туралы**

***Күшін жойған***

Батыс Қазақстан облысы Бөрлі аудандық мәслихатының 2015 жылғы 23 желтоқсандағы № 32-7 шешімі. Батыс Қазақстан облысының Әділет департаментінде 2016 жылғы 22 қаңтарда № 4240 болып тіркелді. Күші жойылды -Батыс Қазақстан облысы Бөрлі аудандық мәслихатының 2020 жылғы 13 ақпандағы № 47-6 шешімімен

      Ескерту. Күші жойылды - Батыс Қазақстан облысы Бөрлі аудандық мәслихатының 13.02.2020 № 47-6 шешімімен (алғашқы ресми жарияланған күнінен бастап қолданысқа енгізіледі).  
      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы", 2005 жылғы 13 сәуірдегі "Қазақстан Республикасында мүгедектерді әлеуметтік қорғау туралы", 2002 жылғы 8 тамыздағы "Қазақстан Республикасындағы баланың құқықтары туралы" Заңдарына және Қазақстан Республикасы Үкіметінің 2013 жылғы 21 мамырдағы № 504 "Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың үлгілік қағидаларын бекіту туралы" қаулысына сәйкес, Бөрлі аудандық мәслихаты **ШЕШІМ ҚАБЫЛДАДЫ:**  
      1. Бөрлі аудандық мәслихатының 2013 жылғы 24 желтоқсандағы № 17-3 "Бөрлі ауданының әлеуметтік көмек көрсету, оның мөлшерлерін белгілеу және мұқтаж азаматтардың жекелеген санаттарының тізбесін айқындау қағидасын бекіту туралы" (Нормативтік құқықтық актілерді мемлекеттік тіркеу тізілімінде № 3408 тіркелген, 2014 жылғы 23 қаңтардағы "Бурлинские вести-Бөрлі жаршысы" газетінде жарияланған) шешіміне келесі өзгерістер енгізілсін:  
      Бөрлі ауданының әлеуметтік көмек көрсету, оның мөлшерлерін белгілеу және мұқтаж азаматтардың жекелеген санаттарының тізбесін айқындау қағидасына 1-қосымшасы осы шешімнің қосымшасына сәйкес келесі редакцияда жазылсын.  
      Бөрлі ауданының әлеуметтік көмек көрсету, оның мөлшерлерін белгілеу және мұқтаж азаматтардың жекелеген санаттарының тізбесін айқындау қағидасына 3-қосымшасы жетінші баған келесі редакцияда жазылсын:  
      "7. 18 жасқа дейінгі мүгедек балалар және жетім балалар – 5000 теңге".  
      2. Бөрлі аудандық мәслихат аппаратының ұйымдастыру-құқықтық жұмысы бөлімінің басшысы (Л. Букушева) осы шешімнің әділет органдарында мемлекеттік тіркелуін, "Әділет" ақпараттық-құқықтық жүйесінде және бұқаралық ақпарат құралдарында оның ресми жариялануын қамтамасыз етсін.  
      3. Осы шешім оның алғашқы ресми жарияланғаннан кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы* | *А. Манашев* |
| *Аудандық мәслихат хатшысы* | *А. Куликешев* |

      "КЕЛIСIЛГEH"  
Батыс Қазақстан облысы  
әкімінің орынбасары  
\_\_\_\_\_\_\_\_\_\_\_\_\_\_Б. Мәкен  
28.12.2015 ж.

|  |  |
| --- | --- |
|  | Бөрлі аудандық мәслихатының 2015 жылғы 23 желтоқсандағы № 32-7 шешіміне қосымша |
|  | Бөрлі ауданының әлеуметтік көмек көрсету, оның мөлшерлерін белгілеу және мұқтаж азаматтардың жекелеген санаттарының тізбесін айқындау қағидасына 1 қосымша |

**Әлеуметтік көмек көрсету үшін атаулы күндер мен мереке күндерінің тізбелері,**  
**сондай-ақ әлеуметтік көмек көрсетудің еселігі**

|  |  |  |
| --- | --- | --- |
| № | Әлеуметтік көмек көрсету үшін атаулы күндер мен мереке күндерінің тізбелері | Әлеуметтік көмек көрсетудің еселігі |
| 1. | 9 мамыр – Жеңіс күні | бір реттік |
| 2. | 15 ақпан – Ауғанстан аумағынан совет әскерлерін шығару күні | бір реттік |
| 3. | 26 сәуір – Чернобыль АЭС апатқа ұшырағандарды еске алу күні | бір реттік |
| 4. | 29 тамыз – Халықаралық ядролық сынақтарға қарсы іс-қимыл күні | бір реттік |
| 5. | 1 маусым – Балаларды қорғау күні | бір реттік |
| 6. | 31 желтоқсан –Жаңа жыл күні | бір реттік |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК